Szövetség és párbeszéd 4. Heti olvasnivalók a zsidó Bibliából – Numeri, Jonathan Sacks rabbi
Lord Jonathan Sacks rabbi, a modern zsidó vallásos gondolkodás egyik legnagyobb alakja, aki mély teológiai, filozófiai és társadalmi kérdéseket vizsgál, miközben széleskörű párbeszédet kezdeményez a vallás és a modern társadalom közötti kapcsolatról. Sacks rabbi egyedülálló módon képes összekapcsolni a tradíciót napjaink kihívásaival, és ezen keresztül új fényben tárja elénk a Tóra tanítását, amely nem kizárólag a zsidó közösség tagjainak, hanem túlzás nélkül állítható, az egész emberiség számára irányt mutathat. Művének figyelmes olvasása rávilágít a szerző azon meggyőződésére, hogy a helyesen értelmezett vallási tanítások nem megosztják az embereket, hanem lehetőséget adnak, hogy egymás hitét és kultúráját megértsük, tiszteljük, és együtt dolgozzunk a társadalom jobbá tételén. Sacks rabbi alapvetően arra keres választ, hogy hogyan lehet közös otthont építeni, ahol különböző vallási, etnikai és kulturális háttérrel rendelkező emberek együtt élhetnek, miközben tiszteletben tartják egymás különbözőségeit. E könyv tehát nem elsősorban vallásos olvasóknak szól, hanem mindenki számára, aki hisz abban, hogy egymás megismerésével egy barátságosabb világot építhetünk.